หุ้นสหรัฐแกว่งตัวแคบ
ตลาดหุ้นสหรัฐแกว่งตัวในกรอบแคบต่ออีก 1 วัน หลังข้อมูลด้านตลาดอสังหาริมทรัพย์ไม่น่าพอใจมากนัก
5 มี.ค. 2553

ตลาดหุ้นสหรัฐแกว่งตัวในกรอบแคบต่ออีก 1 วัน หลังข้อมูลด้านตลาดอสังหาริมทรัพย์ไม่น่าพอใจมากนัก
ปิดการซื้อขายตลาดหุ้นสหรัฐ ดัชนีปรับเพิ่มเล็กน้อยและแกว่งตัวในกรอบแคบ ๆ เหมือนเมื่อวาน โดยข้อมูลล่าสุดระบุว่า ดัชนีชี้วัดยอดขายบ้านในเดือนมกราคม ลดลงจากเดือนธันวาคมถึง 7.6% แม้ตัวเลขยอดขายของธุรกิจค้าปลีกของหลายบริษัทในเดือนกุมภาพันธ์จะออกมาน่าพอใจก็ตาม ทำให้หลังปิดตลาด ดัชนีดาวโจนส์ ปิดที่ 10,444.14 จุด ปรับขึ้น 47.38 จุด หรือ 0.46% ดัชนีแนสแดค ปิดที่ 2,292.31 จุด ปรับขึ้น 11.63 จุด หรือ 0.51% และดัชนีเอสแอนด์พี ปิดที่ 1,122.97 จุด ปรับขึ้น 4.18 จุด หรือ 0.37%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,527.16 จุด ลดลง 6.05 จุด หรือ 0.11% ดัชนี DAX ตลาดแฟรงก์เฟิร์ต ปิดที่ 5,795.32 จุด ลดลง 22.56 จุด หรือ 0.39% และดัชนี CAC ตลาดปารีส ปิดที่ 3,828.41 จุด ลดลง 14.11 จุด หรือ 0.37% ส่วนน้ำมันดิบเบรนต์ ตลาดลอนดอน ปิดที่ 78.54 ดอลลาร์สหรัฐ/บาร์เรล ลดลง 71 เซนต์